Diari Oficial de la Generalitat Valenciana


Sumari del DOGV 9335, del 10-05-2022 (2022/3942)

Extracte de la Resolució de 5 de maig de 2022, de la Direcció General de Treball, Benestar i Seguretat Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9335

Data del DOGV
:   10-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3942


Data del document
:   05-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 5 de maig de 2022, de la Direcció General de Treball, Benestar i Seguretat Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2022. [2022/3942]  
BDNS (identif.): 624984.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/624984)  
  
Primer. Objecte  
L'objecte és convocar, per a l'exercici 2022, en règim de concurrència competitiva, subvencions als sindicats i organitzacions sindicals, en proporció a la seua representativitat, en l'àmbit de la Comunitat Valenciana.  
  
Segon. Finançament  
  
Codi Línia Denominació línia Import  
S0230 Ajudes a organitzacions sindicals 3.200.000,00 -  
  
Tercer. Beneficiaris  
Sindicats i organitzacions sindicals que hagueren obtingut alguna delegada o delegat de personal, o membre del comité d'empresa o de juntes de personal, en les eleccions i àmbit indicats en les bases reguladores, així com les federacions i confederacions en què aquells s'integren.  
  
Quart. Presentació de sol·licituds i documentació  
La presentació de sol·licituds i la documentació annexa es realitzarà obligatòriament de forma electrònica.  
  
Quint. Termini de presentació de sol·licituds  
El termini de presentació de sol·licituds serà des del 16.05.2022 fins al 31.05.2022, tots dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59.59 hores de l'últim dia de termini de presentació (hora oficial peninsular espanyola).  
  
Sext. Bases reguladores  
Ordre 28/2016, de 28 de novembre, de la Conselleria d'Economia Sostenible, Sectors Productius, Comerç i Treball, (DOGV 7928, 30.11.2016).  
  
València, 5 de maig de 2022.- La directora general de Treball, Benestar i Seguretat Laboral: Elvira Ródenas Sancho.